  Виталий Пронин Петербургын мынӥсь "Ижевский завоТ" адӟытонысь ужъёсПрезидент Александр Волков Россилэн Президентэзлэн Владимир Путинлэн Ижысь приёмнояз калыкен пумиськыку, юрттэт курыса вазиськизы Удмуртиысь Суредасьёслэн огазеяськоназы пырисьёс: юрттэ, пе, вал «Бадӟым Волга» адӟытонэз 2018-тӥ арын Ижын радъяны. Отын ужъёсэс возьмато быдэс улосысь тодмо суредасьёс.Президент А. Волков та кичӧлтонэз ӝутскем мылкыдын пумитаз. Пусйиз: такем бадӟым адӟытонэз ортчытон Россилэн культурая улоназ бадӟым инты басьтысал. Ватсаз на:- Малы асьмелы 2018-тӥ арез возьманэз? Ойдолэ «Бадӟым Волга» адӟытонэз радъяломы П. Чайковскийлэн юбилеезлы сӥзем ужрадъёс улсын. Со ортчоз 2015-тӥ арын, соку пусъёмы тодмо композитормылы вордскем дырысеныз 175 ар тырмонэз.Суредасьёс Александр Волковлэн ӵектонэныз соглаш кариськизы. Президентлы соос шараязы на мукетсэ но чепыллясь ужпумзэс: вераськонъёс, пе, ветло Иж городлэн администрациез суредасьёсты Пушкин но Молодёжной урамъёсысь мастерскойёсысьтызы уллялоз шуыса. Тае кылыса, Президент А. Волков соку ик жингыртӥз Иж город администрацилэн йырызлы Денис Агашинлы:- Суредасьёсты мастерскойёсысьтызы улляны дыртоно ӧвӧл - ужпумез нырысь рос-прос эскероно. Культураен, творчествоен вырисьёслы кин юрттоз на, власть сяна?!Елена Никитина Туспуктэмез: www.susanin.udm.ru  